**הנרי סולט** (באנגלית: **Henry Salt**;‏ 14 ביוני 1780 – 30 באוקטובר 1827) היה אמן אנגלי, נוסע, אספן עתיקות, דיפלומט ואגיפטולוג.

ראשית חייו
----------

סולט, בנו של תומאס סולט שהיה רופא ואליס לבית באט, נולד בליצ'פילד ב-14 ביוני 1780. הוא היה הצעיר מבין שמונה ילדים ולמד בבית הספר בליצ'פילד, ולאחר מכן בברמינגהם, שם אחיו ג'ון באט סולט לימד. הוא גילה עניין מוקדם בציור פורטרטים. בהיותו בליצ'פילד למד אצל אמן צבעי מים, ג'ון גלובר, ובשנת 1789 נסע ללונדון שם למד לראשונה אצל ג'וזף פארינגטון ואחר כך אצל ג'ון הופנר. לאחר זמן מה, הוא ויתר על ציור פורטרטים, לאחר שלא הצליח לבנות מוניטין.

נסיעות מוקדמות
--------------

סולט מצא תפקיד אצל האציל האנגלי ג'ורג' אנסלי, ויסקונט ולנטיה - היה מזכירו ומלווה בנסיעותיו, בהמלצת תומאס סיימון באט. הם התחילו בסיור במזרח ביוני 1802, כשהם הפליגו על הספינה של חברת הודו המזרחית הבריטית Minerva להודו דרך מושבת הכף. סולט חקר את כף התקווה הטובה, הודו ואת אזור הים האדום. סולט לא היה רק בן לוויה של אנסלי, אלא גם שרטט את האתרים והסצנות שהם נתקלו בהם במסע שלהם.

בשנת 1805, אנסלי שלח את סולט למסע לתוך אתיופיה כדי כדי לפתוח קשרי מסחר בשם האנגלים. בזמן ביקורו שם, זכה סולט לכבוד. הוא חזר לאנגליה ב-26 באוקטובר 1806. במסעו לאנגליה עבר דרך מצרים שם פגש את הפאשה מוחמד עלי (שליט מצרים). ציוריו של סולט מהנסיעה שימשו לספר המסעות של אנסלי להודו, שפורסמו בשנת 1809. המקור של כל הרישומים נשמר על ידי אנסלי, כמו גם לוחות הנחושת לאחר מותו של סולט. הפורמט והסגנון של הלוחות דומים לעבודתם של תומאס ויליאם דניאל, "נוף המזרח" (1795-1808).

סולט חזר לאתיופיה ב-1809 בשליחות ממשלתית לפיתוח קשרים מסחריים ויחסים דיפלומטיים עם הקיסר האתיופי אגוואלה ציון. עם הגעתו, הוא לא הצליח להיפגש עם המלך עקב אי שקט במדינה, ולכן במקום זאת הוא התארח אצל חבר. במהלך מיזם זה, סולט לקח על עצמו את המשימה הנוספת של אימות ותיקון המידע על האזור שדווח על ידי הנוסע הסקוטי, ג'יימס ברוס שנים רבות קודם לכן. סולט חזר לאנגליה בשנת 1811 עם דגימות רבות של צמחים ובעלי חיים כאחד. הבולט ביותר היה זן של דיק-דיק שלא היה ידוע בעבר לתושבי אנגליה. הוא המשיך לפרסם ב-1814 את "מסע לחבש", שהודפס על פי פקודות הממשל הבריטי בשנים 1809 ו-1810, שתוכנו היה על תרבות, גאוגרפיה, מנהגים וטופוגרפיה של אתיופיה. הוא גם פרסם אוסף של רישומים מסנט הלנה, הכף, הודו, ציילון, חבש ומצרים.

הקונסול הכללי במצרים
--------------------

באמצעות ספרו ופרטי החקירה שלו, סולט קנה לעצמו שם בממשלת בריטניה וכאשר נפתחה קונסוליה במצרים ב-1815, סולט הומלץ לתפקיד על ידי הלורד ולנטיה ומונה להיות הקונסול הכללי ב-מצרים בשנת 1816, הוא הגיע לאלכסנדריה ונסע לקהיר שם הוצב כקונסול. לאחר שהתמקם בקהיר, הוא החל לעבוד במשימתו לאסוף ולרכוש עתיקות וחפצים עבור המוזיאון הבריטי. כדי להצליח לעשות זאת, הוא האמין שהוא חייב קודם כל להיות ביחסים טובים עם שליט מצרים, מוחמד עלי. סולט הצליח לטפח יחסים טובים בין הממשל הבריטי לעלי, כשהוא פועל כאיש ביניים, ניהל משא ומתן על עסקאות הנוגעות לסחר וזכויות טריטוריאליות, וקנה לו את חיבתו של עלי. עלי הצליח לספק לסולט מקום מגורים טוב בעיר ומקום בחצרו בתמורה לעזרתו במשא ומתן.

סולט גם מימן את החפירות של תבאי ואבו סימבל, וביצע באופן אישי מחקר ארכאולוגי משמעותי בפירמידות של גיזה והספינקס הגדול שזיכו אותו לשבחים מז'אן פרנסואה שמפוליון על יכולתו לפענח הירוגליפים. ב-1825 פרסם סולט, על חשבונו, חיבור על מערכת ההירוגליפים של יאנג ושמפוליון; עם כמה תגליות נוספות, שבאמצעותן ניתן ליישם אותה כדי לפענח את שמות המלכים הקדומים של מצרים ואתיופיה.

מוות
----

הנרי סולט מת בגיל 47 ב-30 באוקטובר 1827 במצרים. הוא נקבר באלכסנדריה שם הוצב כקונסול כללי. ציוריו, ניירותיו וחפציו שאסף נותרו ברשות המוזיאון הבריטי.

מאוחר יותר, בשנת 1849 הוגדר צמח בשם Saltia, זהו סוג של צמחים פורחים מתימן ובערב הסעודית, השייך למשפחת האמרנתקים. זה נקרא לכבודו של הנרי סולט.

גלריה
-----

* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **הנרי סולט** בוויקישיתוף

הערות שוליים
------------

1. ↑  Manley, Deborah; Rée, Peta (2001). Henry Salt: Artist, Traveller, Diplomat, Egyptologist. London: Libri. ISBN 978-1-901965-04-9. OCLC 48506350.
2. ↑  Goldschmidt, Arthur (2000). *Biographical Dictionary of Modern Egypt*. Boulder, CO: Lynne Rienner Publishers. p. 180
3. ↑  Wroth, Warwick William (1897). "Salt, Henry". In Lee, Sidney (ed.). *Dictionary of National Biography*. Vol. 50. London: Smith, Elder & Co.
4. ↑  Manlee, Deborah (23 September 2004). "Henry Salt". *Oxford Dictionary of National Biography* (online ed.). Oxford University Press.
5. ↑  Halls, J (1834). *Life and Correspondence of Henry Salt*. New Burlington Street, London: Richard Bentley.
6. 1 2  Bosworth, C. E. (1974). "Henry Salt, Consul in Egypt 1816-1827 and Pioneer Egyptologist" (PDF). *Bulletin of the John Rylands Library*. **57**: 69–91.
7. ↑  Bierbrier, Morris L. (2012). Who was Who in Egyptology. London: Egypt Exploration Society. p. 484

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007281980105171
* BIBSYS: 2000866
* BNE: XX1656382
* BnF: cb133285762 (data)
* Botanist: Salt
* CiNii: DA10406260
* DSI: 4369
* GND: 117618179
* ICCU: IEIV033794
* ISNI: 0000 0001 1556 5192
* LCCN: no97054561
* NLG: 239672
* NTA: 146063171
* RERO: 02-A003781738
* RKD: 69434
* SNAC: w65j1q0z
* SUDOC: 035673877
* ULAN: 500025553
* VcBA: 495/255134
* VIAF: 29677783
* WorldCat: lccn-no97054561

 |

אגיפטולוגיה